b'\n_START_ARTICLE_\nRo\xc5\xbenati zimzelen\n_START_SECTION_\nGojenje in uporaba\n_START_PARAGRAPH_\nRo\xc5\xbenati zimzelen gojijo kot zdravilno in okrasno rastlino. V tradicionalni kitajski medicini se izvle\xc4\x8dki iz te rastline uporabljajo pri \xc5\xa1tevilnih boleznih, med drugim pri sladkorni bolezni, malariji in pri Hodgkinovi bolezni._NEWLINE_Tudi v sodobni zahodni medicini se alkaloidi, pridobljeni iz ro\xc5\xbenatega zimzelena (vinkristin, vinblastin), uporabljajo kot u\xc4\x8dinkovita zdravila proti raku, in sicer pri levkemijah._NEWLINE_Pri zau\xc5\xbeitju je rastlina nevarna. Povzro\xc4\x8di lahko halucinacije._NEWLINE_Kot okrasna rastlina je zlasti priljubljena v suhih obmo\xc4\x8djih in tudi ne potrebuje bogate zemlje. V tropskih predelih cveti skozi vse leto, v toplej\xc5\xa1ih zmernih podnebnih pasovih pa od pomladi do pozne jeseni. Razvili so \xc5\xa1tevilne kultivarje raznih cvetnih barv (bele, breskove, rde\xc4\x8deoran\xc5\xbene ...) in tudi take, ki so bolj obstojni v hladnej\xc5\xa1ih predelih.'